تورکیه-‌نین خزینه و مالیه ناظیری برات آلبایراق، تورکیه-نین پوزیتیو بیر بویومه ایله اوچونجو اوچ آییندا چوخ اهمیتلی ایرلیلییش نوماییش ائتدیردیگینی بیلدیردی.
تورکیه-‌نین خزینه و مالیه ناظیری برات آلبایراق پایتاخت آنکارادا اصلاحات قروپونون 5-جی توپلانتی‌سینا قاتیلدی.
توپلانتیدا چیخیش ائدن آلبایراق تورکیه ایقتیصادیاتی‌نین 2018-جی ایلین اوچونجو روبعونده 1،6 فایز بؤیودوگونو بیلدیردی، اکتبرین آییندان اعتباراً 2 آی عرضینده داها گوج‌لو بیر شکیلده، رکورد سویه‌ده بوتون زامانلارین رکوردو اولاراق 2،77 میلیارد دو‌لارلیق تیجارت آرتیغی ایله ایقتیصادی سیاست‌لری‌نین ساغلام شکیلده تطبیق اولوندوغونو سؤیله‌دی.
ایقتیصادیاتدا تارازلاما پروسه‌سی‌نین چوخ داها یاخشی بیر سویه‌یه چاتدیغینی قئید ائدن آلبایراق تورکیه-‌نین یاپیجی و پوزیتیو آدیم‌لاری‌نین قرارلی بیر شکیلده داوام ائدجگینی وورغولادی.
آلبایراق اوچونجو تورکیه-آوروپا بیرلیگی یوکسک سویه‌لی ایقتیصادی دیالوق توپلانتی‌سی‌نین فوریه آییندا کئچیریله جگی باره‌سینده معلومات وئردی.
